รัฐบาลไทย-ข่าวทำเนียบรัฐบาล-รัฐบาลพร้อมส่งเสริมวิสาหกิจชุมชนที่จะเป็นกำลังสำคัญที่จะนำพาเศรษฐกิจประเทศไทยให้เข้มแข็ง
วันศุกร์ที่ 3 มีนาคม 2560
รัฐบาลพร้อมส่งเสริมวิสาหกิจชุมชนที่จะเป็นกําลังสําคัญที่จะนําพาเศรษฐกิจประเทศไทยให้เข้มแข็ง
รัฐบาลพร้อมส่งเสริมวิสาหกิจชุมชนที่จะเป็นกําลังสําคัญที่จะนําพาเศรษฐกิจประเทศไทยให้เข้มแข็ง
วันนี้ (15กุมภาพันธ์2560)เวลา14.00น.ณ ห้องประชุม301ตึกบัญชาการ1ทําเนียบรัฐบาล กรุงเทพมหานคร พลอากาศเอกประจิน จั่นตอง รองนายกรัฐมนตรี เป็นประธานการประชุมคณะกรรมการส่งเสริมวิสาหกิจชุมชน ครั้งที่1 /2560โดยมีผลการประชุมสรุปสาระสําคัญดังนี้
ที่ประชุมฯ รับทราบสถานการณ์ดําเนินงานส่งเสริมวิสาหกิจชุมชน ตามพระราชบัญญัติส่งเสริมวิสาหกิจชุมชน พ.ศ.2548โดยมีเจตนารมณ์ให้ชุมชนพึ่งพาตนเองได้ และพัฒนาระบบเศรษฐกิจชุมชน ซึ่งเป็นพื้นฐานของการพัฒนาเศรษฐกิจแบบพอเพียงให้มีความเข้มแข็ง มีความพร้อมสําหรับการแข่งขันทางการค้าในอนาคต รวมไปถึง ส่งเสริมการพัฒนาวิสาหกิจชุมชนไปสู่ผู้ประกอบการขนาดกลางและขนาดย่อม หรือSMEsด้วยการส่งเสริมความรู้ ภูมิปัญญาท้องถิ่น เพื่อให้เกิดรายได้ ช่วยเหลือพึ่งพาอาศัยกันในชุมชน พัฒนาความสามารถในการบริหารจัดการ และพัฒนารูปแบบของวิสาหกิจภายในชุมชน ที่ผ่านมาคณะกรรมการส่งเสริมฯได้ดําเนินการในการจดทะเบียนวิสาหกิจชุมชนและเครือข่ายวิสาหกิจชุมชน ปี2555-2559โดยมีผลการดําเนินการคือ วิสาหกิจชุมชนและเครือข่ายวิสาหกิจชุมชนที่ได้รับการอนุมัติทะเบียน ณ วันที่1มกราคม2560จํานวนกว่า80,000แห่ง โดยวิสาหกิจชุมชนร้อยละ60หรือประมาณ50,000แห่ง ที่ยังคงมีการดําเนินการอยู่ และอีก30,000แห่ง อยู่ระหว่างกระบวนการเพิกถอนและยกเลิกทะเบียนออกจากระบบ นอกจากนั้น ได้มีการจัดประเภทวิสาหกิจชุมชนโดยแบ่งเป็นการผลิตสินค้าทั้งหมด18ประเภท โดยมีวิสาหกิจประกอบกิจการผลิตพืชมีจํานวนมากที่สุด รองลงมา ได้แก่ การผลิตปศุสัตว์ และการแปรรูปผลิตภัณฑ์อาหาร ตามลําดับ
อีกทั้ง ทางคณะกรรมการส่งเสริมฯ ได้ดําเนินการคัดสรรวิสาหกิจชุมชนดีเด่นเพื่อพัฒนาเป็นแหล่งเรียนรู้ และเป็นต้นแบบการเรียนรู้ให้กับวิสาหกิจชุมชนอื่น ๆ พร้อมสนับสนุนวิสาหกิจชุมชนในการจัดเวทีเรียนรู้เพื่อให้สามารถจัดทําแผนพัฒนากิจการขอรับการสนับสนุนจากหน่วยงานต่าง ๆได้ โดยได้เริ่มตั้งแต่ปีงบประมาณ2550จนถึงปัจจุบัน รวมไปถึงส่งเสริมวิสาหกิจชุมชนโดยงบประมาณจากแหล่งอื่น ทั้งในส่วนของกองทุนส่งเสริมวิสาหกิจขนาดกลางและขนาดย่อม โครงการสนับสนุนเครือข่ายSMEsใน18กลุ่มจังหวัด และจากคณะกรรมการอํานวยการหนึ่งตําบล หนึ่งผลิตภัณฑ์แห่งชาติ อีกด้วย
นอกจากนั้น ที่ประชุมฯ รับทราบปัญหาและข้อจํากัดในการดําเนินการทั้งในเรื่องของวิสาหกิจชุมชน ที่มีทรัพย์สินมากขึ้น ซึ่งอาจจะเกิดปัญหาในการถือครองทรัพย์สินนั้น ที่มีความต้องการให้มีการคุ้มครองทรัพย์สินทางปัญญา และควรที่จะให้เป็นสิทธิ์ของนิติบุคคล ปัญหาการทํานิติกรรมและธุรกรรมต่าง ๆ โดยสมาชิกต้องค้ําประกันซึ่งกันและกันเอง เนื่องมาจากมาตรการส่งเสริมของรัฐบางมาตรา ซึ่งได้กําหนดให้นิติบุคคลเป็นผู้ขอใช้สิทธิ์ในการรับผลประโยชน์ตามมาตรานั้น ๆ ทั้งนี้ จากรายงาน สถานการณ์การดําเนินงานและปัญหาต่าง ๆ ที่ประชุมฯ ได้ รับทราบแล้ว และจะเร่งดําเนินการเพื่อแก้ไขปัญหาต่าง ๆ เหล่านั้นในระยะต่อไป
จากนั้น ที่ประชุมฯ มีมติเห็นชอบ การเสนอจัดตั้งกองทุนเพื่อการส่งเสริมและพัฒนากิจการวิสาหกิจชุมชน เนื่องมาจากการพัฒนากิจการให้เติบโตและก้าวหน้าได้นั้น จําเป็นต้องมีงบประมาณหรือทุนสนับสนุนไม่ว่าจะเป็นวิสาหกิจชุมชนพื้นฐาน เพื่อให้มีการพัฒนากิจการสามารถพึ่งพาตนเองได้ ซึ่งตามพระราชบัญญัติส่งเสริมวิสาหกิจชุมชนพ.ศ.2548ไม่ได้กําหนดให้มีกองทุนสําหรับวิสาหกิจชุมชนเป็นการเฉพาะ แต่ได้กําหนดให้มีคณะกรรมการประสานนโยบายกองทุนเพื่อพัฒนากิจการวิสาหกิจชุมชน โดยมีวัตถุประสงค์เกี่ยวกับกิจการวิสาหกิจชุมชน เพื่อให้การสนับสนุนกิจการวิสาหกิจชุมชน ให้เกิดประสิทธิผลสูงสุด
ตอนท้าย รองนายกรัฐมนตรี ได้รับฟัง ความคิดเห็น และสอบถามความรู้เกี่ยวกับผลิตภัณฑ์สินค้าวิสาหกิจชุมชนและสินค้าOTOPจากกลุ่มผู้ประกอบการวิสาหกิจชุมชนในต่างจังหวัดที่เข้าร่วมประชุมด้วย ได้แก่ผู้ประกอบกิจการเนื้อโคขุนจังหวัดสกลนคร,ผู้ประกอบกิจการน้ําตาลโตนดจังหวัดเพชรบุรี ,ผู้ประกอบกิจการข้าวหอมมะลิ จังหวัดศรีสะเกษ โดยผู้ประกอบการทั้งหมด ได้เสนอแนวคิดว่าวิสาหกิจชุมชน เกิดจากประชาชนในชุมชนได้รวมตัวกันโดยมีวัตถุประสงค์ในการผลิตสินค้าผลิตภัณฑ์ของชุมชน โดยมุ่งเน้นถึงกระบวนการการผลิตสินค้าผลิตภัณฑ์โดยรวม จึงทําให้เกิดผลผลิตที่เรียกกันว่า ผลิตภัณฑ์สินค้าOTOPและเมื่อกลุ่มผู้ประกอบการผลิตภัณฑ์สินค้าOTOPนั้น มีความเข้มแข็ง มีกําลังความสามารถในการแข่งขันได้ระดับการค้าขายเชิงพาณิชย์ก็จะต่อยอดยกระดับเป็นกลุ่มผู้ประกอบการSMEsนั้นเอง ซึ่งหากกลุ่มผู้ประกอบการทั้ง3ส่วนนี้ มีพื้นฐานความรู้ที่รับการพัฒนาอย่างถูกต้อง รวมทั้งได้รับการส่งเสริมและสนับสนุนอย่างต่อเนื่อง จะเป็นกําลังสําคัญที่จะนําพารายได้มากมายเข้ามาสู่ประเทศ ช่วยยกระดับสินค้าไทยให้สามารถแข่งขันได้ในตลาดโลก เศรษฐกิจของประเทศไทยก็จะเจริญเติบโตได้อย่างมั่นคง มั่งคั่ง และยั่งยืนต่อไป
------------------------
กลุ่มประชาสัมพันธ์และเผยแพร่ สํานักโฆษก